A E veivosaki vakacava na Kalou kei na tamata mai na I vakatekivu?
· Ena I vakatekivu, e bulia na vuravura na Kalou me tawana na tamata (Aisea 45:18). Ni sa vakarau tu na ka kece, sa buli Atama mai na kuvu ni soso ni vuravura (Vakatekivu 2:4-7). E buli Ivi ena siga vata ko ya mai na dua na sui ni sarisari Atama (Vakatekivu 2:18, 21-22). Na kawa tamata e a taucoko tu ka vakarautaki tu me vakatawana na vuravura (Vakatekivu 1:27).
· E levu sara na veivosaki nei Atama vata kei na Kalou donumaka na gauna oqo:
· E solia vua na I vakaro me baleta na cakacaka me qarava e na were o Iteni (Vtkvu. 2:15).
· E vakasalataki koya ena ka e vakatabui vua (Vtkvu. 2:16-17).
· E tukuna me vakayacani ira na manumanu (Vtkvu. 2:19).
· E vakaveikilaitaki koya kei Ivi, ka vakamautaki rau (Gen. 2:22-24).
· Na Kalou e vakaroti Atama kei Ivi ena I tovo me rau vakaitovotaki rau kina, kei na veika e so e dodonu me rau kania (Vtkvu. 1:28-29). E buli rau me rau veitauraki, dau veivosaki, sega ni veitokani vakairau ga, ia, me veitokani, ka veivosaki  talega vata kei ira na vo ni veika buli (me vakataki ira na agilosi etc). A sa qai bulia na I ka vitu ni siga ka me rau marautaka kina na nodra bula vata vakaveitokani ena loma ni dua taucoko na siga ko ya. Mai na tiki ni gauna ko ya, e dau sotavi rau ena veisga yadua ena gauna ni mudremudre ni siga (Vtkvu. 3:8).
B E muduka vakacava na tamata na nona dau veivoaki kei na Kalou?
· E soli vata vei rau o Atama kei Ivi na galala me rau kitaka na digidigi ena gauna rau a buli kina, Na Kalou e solia vei rau na veika kece ka me rau vakayacora kina na galala ni digidigi oqo, ia e vakatabuya e dua na vunikau me nona (Vtkvu. 2:16-17).
· Ena vunikau ga ko ya, na dauniveitemaki, veisautaki koya me gata, ka lasutaki rau kina ni vinakata na nodrau tiko vinaka o Atama kei Ivi ena nona vosa lasu e so (ka vakadewataka ko Ivi vei Atama): o na bula tiko ga (“drau na sega dina ni mate”); drau na Kalou (“drau na vaka na Kalou”); Kalou e vunia tiko na dina vei kemudrau (“ni sa kila na Kalou…”) (Vtkvu. 3:1-5).
· Vakacalai ena nona qoroya na vuanikau tabu, e kania ko Ivi, bacani Atama, ka mani kania talega ko Atama (Vktkvu. 3:6). Ena gauna koya, sa takali kina na iserau lagilagi ka ubi rau tu; erau sa raica rawa na nodrau luvawale; ka qara na gaunisala me vunitaki rau mai na nodrau cala (Vtkvu. 3:7).
· A ka rarawa ka tarava mai sai koya na nodrau cakitaka nodrau talaidredre, vunitaki rau ka sega kina ni vinakata me veivosaki tale vata kei na Kalou (Vktkvu. 3:8).
C Na gaunisala cava e via vakalesuya tale kina na Kalou na nona dau veivosaki kei na tamata?
· Sa kila ni rau talaidredre ko Atama kei Ivi,na Kalou—me vaka ga na nona I tovo—e lakovi raume vosa ki vei rau. Sa I matai ni gauna, me sega kina ni lako mai ena marau na tamata me sotava na Kalou, ka yaco kina me kaci na Kalou me rau lako mai me sotavi Koya (Vktkvu. 3:8-9).
· Dina ni rau bese ni veivosaki kei na Kalou, e gadreva ga na Kalou veivosaki vata kei rau. E sega ni maduataka na veitaratara vata kei na tamata I valavala ca, ia e sotavi koya ena vuku ni nona I valavala ca, ni qara me veivutuni (Vktkvu. 3:10-11).
· Vica na drau na yabaki e muri, e mai irova sobu tu e dua na tamata ni qara nona veivutuni: Pita (Luke 22:61-62). Erau sega ni vakataki Pita, e vakatusa nona I valavala ca, o Atama kei Ivi erau via vakadonui rau ena mata ni Kalou, ka beitaka na veika kei ira tale eso ena nodrau talaidredre (Vtkvu. 3:12-13).
· Nikua, o keda na tamata eda vakamuria tiko na I valavala vata ga oqo. Eda kukube ki na I valavala ca ka tovolea me vakadonui keda. E dina ga ni sa “kabiti” keda tu na I valavala ca, na Kalou e vinakata me vakalesui keda, ka kacivi keda: “Dou lako mai vei au” (Aisea 55:3).
D Na cava eda sa sega kina ni veivosaki rawa kina kei na Kalou e matanavotu edaidai?
· Na Kalou e vakatakila ki vei rau na veiwatini valavala ca oqo na I sau ni nodrau I valavala ca, ka dua vei ira na nodrau sa na sega ni rawa veivosaki tale kina ena matanavot -u kei na Kalou ni oti na nodrau vakat -alai tani mai Iteni (Vtkvu. 3:16-24).
· Na kena I sau ki vei Ivi: Rarawa ena vakasucu Lailai sobu, lewai  vei Atama
· Na kena I sau ki vei Atama: Cakacaka vakaukauwa: Tea na kena kakana
· Na kena I sau ki vei ira kecega na tamata: Mate: Tawasei mai vua na Kalo
E Eda rawa ni veivosaki vakacava vata kei na Kalou edaidai?
· Me da veivosaki tale kei na Kalou edaidai, sa vola na Kalou e rua na “I Vola dusidusi”: na Veikabuli, kei na I Vola Tabu (Rom. 1:20; 2 Tim. 3:15).
· E dina ni tukuna vei keda na Dauniveibuli na Veikabuli, sa takava tu na I valavala ca na ka buli. Ia, na I Vola Tabu, e vakamatatataki tu kina na I dusidusi, ka ra vakadewataka mai na parofita ka a vosa vei ira na Kalou. Eda kunea talega ena I Vola Tabu na I vakaraitaki uasivi duadua ni Kalou ena nona mai bula vakatamata o Jisu Karisito (Iperiu 1:1-2
· A kena I kuri, na Kalou e vosa vei keda ena masu (Same 5:2); ira na agilosi (Cakacaka 8:26); parofita (Joeli 2:28); ka vakabibi ena Yalo Tabu (Joni 14:26).

APPENDIX: AI TUKUTUKU KEI ELLEN G. WHITE
Ellen Gould kei Elizabeth Harmon, na gone duadua mai na lewe walu na luvedrau ko Eunice kei Robert Harmon, ka sucu ena I ka 26 ni Noveba 1827 e Gorham, Maine, USA.
Eratou a toki sara ki Portland, e dua na koro levu e Maine, ni oti vakalailai nona sucu me tomana na nodratou bisinisi ni caka I sala.
O Ellen e a lauviri ena vatu mai vua e dua na nona lewe ni kalasi ni se qai yabaki ciwa ka vakamavoataka vaka ca sara na matana. E tara vakaca sara na nona bula na mavoa oya ka vakavuna me biu vuli kina ka yalana na nona bula veimaliwai.
E ciqomi ena nodratou vuvale na I vakavuvuli nei William Miller, ka papitaiso o Ellen ena Methodist church ena 1842.
Ia e leqa sara vakalevu o Ellen, ka raici koya sobu me sega ni rawa ni vakabulai,me yacova ni mai vukei koya o Talatala Levi Stockman me kila vakavinaka na loloma dina ni Kalou.
Mai na gauna ko ya, sa titobu cake  sara na nona talairawarawa vua na Kalou ka qaravi koya ena vo ni nona bula taucoko
